“Skiet die boer” is haatspraak | Maroela Media
“Skiet die boer” is haatspraak
Regter Colin Lamont het Maandag in die Suid-Gautengse hooggeregshof in Johannesburg beslis dat die woorde “Skiet die boer” haatspraak is.
Lamont het gelas dat dié woorde, sowel as “baya raypha” (hulle verkrag) nie weer in privaat of openbare hoedanigheid gesing mag word nie. Malema is ook beveel om ‘n gedeelte van AfriForum se regskostes te betaal. Malema het nie die hofverrigtinge bygewoon nie. Sy woordvoerder, Floyd Shivambu, wou nie kommentaar lewer of sê waar Malema is nie. AfriForum se uitvoerende hoof, Kallie Kriel, sê hulle is ekstaties oor die uitspraak aangesien hulle heeltyd geweet het “Skiet die boer” is haatspraak.
Lamont het verder in sy uitspraak gesê die woorde “skiet die boer” is neerhalend en skadelik. Hy sê daar is geen regverdiging vir die woorde om gesing te word nie. Lamont het gesê hoewel Afrikaners nie noodwendig politieke saamtrekke bygewoon het waar die lied gesing is nie, is hulle deur die media ingelig daaroor en was hulle dus deel van die gehoor. Lamont het ook daarop gewys dat woorde ‘n gevaarlike wapen kan wees. Hy sê haatspraak het ŉ invloed, nie net op die teikengroep nie maar ook die groep wat hom daaraan skuldig maak. Lamont het gedurende sy beslissing gesê die Gelykheidswet is op die been gebring om te verseker dat alle groepe in die land beskerm word. Hy het ook gesê dat een van dié wet se doelwitte is om minderhede te beskerm.
Swanger vrou deur motor getref
Pa dood, seun kritiek na motorfietsongeluk
Stoffel Nel · 7 jaar gelede
Hierdie uitspraak is ‘n rigtingwyser vir almal in die land. Alles is geoorloof maar nie noodwendig heilsaam nie ……………….